stanford-oval/wikipedia huggingface dataset:
Coping Mechanism
רשימת רצועות

| Coping Mechanism> מס' | Coping Mechanism> שם | Coping Mechanism> משך | Coping Mechanism>  | Coping Mechanism>  | Coping Mechanism>  | Coping Mechanism>  | Coping Mechanism>  | Coping Mechanism>  | Coping Mechanism>  |
| --- | --- | --- | --- | --- | --- | --- | --- | --- | --- |
| 1. | Maybe It's My Fault  | 2:42 |  |  |  |  |  |  |  |
| 2. | Falling Endlessly  | 2:54 |  |  |  |  |  |  |  |
| 3. | Curious/Furious  | 3:04 |  |  |  |  |  |  |  |
| 4. | Why?  | 2:58 |  |  |  |  |  |  |  |
| 5. | Coping Mechanism  | 2:45 |  |  |  |  |  |  |  |
| 6. | Split  | 3:21 |  |  |  |  |  |  |  |
| 7. | Hover Like a Goddess  | 2:23 |  |  |  |  |  |  |  |
| 8. | Ur a Stranger  | 2:05 |  |  |  |  |  |  |  |
| 9. | Perfectly Not Close to Me (בהשתתפות Yves Tumor)   | 1:52 |  |  |  |  |  |  |  |
| 10. | No Control  | 2:48 |  |  |  |  |  |  |  |
| 11. | Batshit!  | 2:22 |  |  |  |  |  |  |  |
| משך כולל: | משך כולל: | 29:14 |  |  |  |  |  |  |  |
הערות שוליים

↑  "Album review: Willow – Coping Mechanism". Kerrang! (באנגלית). נבדק ב-2022-10-09.
↑  Trapp, Philip. "Willow's New Song 'Maybe It's My Fault' Has a Wicked Metalcore Breakdown". Loudwire (באנגלית). נבדק ב-2022-10-02.
↑  Kenneally, Cerys. "Willow shares new single 'Maybe It's My Fault'". The Line of Best Fit (באנגלית אמריקאית). נבדק ב-2022-10-02.
↑  Rowley, Glenn (2022-06-24). "WILLOW releases new single 'Maybe It's My Fault': Stream". Consequence (באנגלית אמריקאית). נבדק ב-2022-10-02.
↑  Mier, Tomás (2022-06-24). "Willow Offers Trippy Visuals as She Wonders, 'Maybe It's My Fault'". Rolling Stone (באנגלית אמריקאית). נבדק ב-2022-10-02.
↑  Newstead, Al (2022-08-05). "Willow shares 'Hover Like a Goddess', announces new album 'Coping Mechanism'". Triple J (בAustralian English). נבדק ב-2022-10-02.
↑  Brodsky, Rachel (2022-08-05). "Willow Shares New Song 'Hover Like a Goddess': Listen". Stereogum (באנגלית). נבדק ב-2022-10-02.
↑  Segall, Dora (2022-08-05). "Willow Releases Blazing Video for 'Hover like a Goddess,' Announces New Album". Spin (באנגלית אמריקאית). נבדק ב-2022-10-02.
↑  Wang, Steffanee. "Willow Announces New Album 'Coping Mechanism'". Nylon (באנגלית). נבדק ב-2022-10-02.
↑  B. Kile, Meredith. "New Music Releases September 9: Lewis Capaldi, Ari Lennox, Kelly Clarkson, Dolly Parton and More!". Entertainment Tonight (באנגלית אמריקאית). נבדק ב-2022-10-02.
↑  Mursalin, Rhea (2022-09-10). "Willow Debuts New Song & Video 'Curious/Furious'". Mxdwn (באנגלית אמריקאית). נבדק ב-2022-10-02.
↑  Helphand, Raphael. "Willow shares new song 'Curious/Furious'". The Fader (באנגלית). נבדק ב-2022-10-02.
↑  Schube, Will (2022-09-20). "Willow Unveils Album Release Date And Tracklist, Announces 'SNL' Performance". uDiscover Music (באנגלית אמריקאית). נבדק ב-2022-10-02.
↑  Scarlett, Liz (2022-10-04). "Willow shares love for Deftones and Lamb Of God, says metal has been gatekept by old white men for too long". Louder Sound (באנגלית). נבדק ב-2022-10-04.
↑  Rowley, Glenn (2022-10-03). "Willow Teases Second 'SNL' Appearance in a Year: 'S——g My Pants Slightly'". Billboard (באנגלית אמריקאית). נבדק ב-2022-10-04.
↑  Williams, Kyann-Sian (2022-10-07). "WILLOW – 'COPINGMECHANISM' review: boundary-pushing star finesses her sound". NME (באנגלית בריטית). נבדק ב-2022-10-07.
↑  Shutler, Ali (2022-10-09). "Watch Willow deliver a punishing two-song set on 'SNL'". NME (באנגלית בריטית). נבדק ב-2022-10-09.
↑ Release formats for Coping Mechanism on October 8, 2022:
"< COPINGMECHANISM > Cassette". Willow Smith Official Store. נבדק ב-7 באוקטובר 2022. {{cite web}}:  (עזרה)
"< COPINGMECHANISM > CD". Willow Smith Official Store. נבדק ב-7 באוקטובר 2022. {{cite web}}:  (עזרה)
"< COPINGMECHANISM > on vinyl". Willow Smith Official Store. נבדק ב-7 באוקטובר 2022. {{cite web}}:  (עזרה)
"< COPINGMECHANISM > digital download". Willow Smith Official Store. נבדק ב-7 באוקטובר 2022. {{cite web}}:  (עזרה)
"<COPINGMECHANISM>". Apple Music (US). 8 באוקטובר 2022. נבדק ב-7 באוקטובר 2022. {{cite web}}:  (עזרה)
| --- | --- |
בקרת זהויות :  MusicBrainz release group: 8448bf09-668c-4c19-8160-e27619f8546d
גארי קילדל

| --- | --- |
אין תמונה חופשית
 לידה:  19 במאי 1942 סיאטל, ארצות הברית 
 פטירה:  11 ביולי 1994 (בגיל 52) מונטריי, ארצות הברית 
 ענף מדעי:  מדעי המחשב 
 מקום קבורה:  Evergreen Washelli Memorial Park 
 מקום לימודים:  אוניברסיטת וושינגטון  בית הספר קווין אן 
 מוסדות:  בית הספר של הצי ללימודים מתקדמים 
 בן או בת זוג:  דורותי מקאוון קילדל 
 צאצאים:  Scott Kildall 
 תרומות עיקריות
 חתימה:   
 
גארי ארלן קילדל (באנגלית: Gary Arlen Kildall‏; 19 במאי 1942 – 11 ביולי 1994) היה מדען מחשב אמריקני וממציא בתחום המיקרו-מחשבים.
במהלך שנות ה-70, בין שאר מערכות הפעלה וכלי תכנות אחרים שפיתח, קילדל יצר את מערכת ההפעלה CP/M והקים את ״Digital Research, Inc״ כדי לשווק ולמכור את מוצרי התוכנה שלו. הוא היה בין הראשונים לזהות שמיקרו-מעבדים יכולים להיות מחשבים בעלי יכולת מלאה (ולא רק בקרי ציוד) ולארגן חברה סביב הרעיון הזה.בשל הישגיו בתקופה זו, קילדל נחשב לחלוץ מהפכת המחשב האישי.
במהלך שנות ה-80, קילדל הופיע ברשת הטלוויזיה הציבורית האמריקאית PBS כמארח שותף של תוכנית Computer Chronicles יחד עם סטיוארט צ'יפט,. התוכנית כיסתה את ההתפתחויות האחרונות בתחום המחשוב האישי.
למרות שהקריירה היזמית של קילדל בתחום המחשוב נמשכה יותר משני עשורים, הוא זכור בעיקר בקשר לפיתוח מערכת ההפעלה CP/M, מערכת הפעלה מוקדמת של מיקרו-מחשבים מרובים פלטפורמות שיש לה הקבלות רבות ל-MS-DOS ששימשה את מחשב ה-PC של IBM המאוחר יותר.
ביוגרפיה

קילדל נולד וגדל בסיאטל שבמדינת וושינגטון למשפחה שניהלה בית ספר לימאות בעיר. קילדל נרשם ללימודים באוניברסיטת וושינגטון במטרה לעסוק בהוראת המתמטיקה ובמקביל גילה עניין בתחום המחשבים. לאחר השלמת התואר שירת בצי האמריקני כמורה במכללת הצי במונטריי שבקליפורניה. במקביל המשיך לעסוק בתחום המחשבים ורכש לעצמו מעבד אינטל 4004 שהיה מראשוני המיקרו-מעבדים הזמינים לשימוש מסחרי באותה תקופה והחל לכתוב תוכניות מחשב עבורו. את זמנו הפנוי מהוראה ניצל לעבודה בחברת אינטל כיועץ.
בשנת 1972 השלים לימודי דוקטורט באוניברסיטת וושינגטון וחזר ללמד במכללת הצי במונטריי. במסגרת מחקריו בתחום המחשוב, פרסם מאמר שהציג תאוריות בזרימת נתונים שמהוות בסיס לאופטימיזציית קומפיילרים בימינו. בשנת 1973 פיתח שפה עילית ראשונה למיקרו-מעבדים הקרויה PL/M. באותה שנה פיתח את מערכת ההפעלה CP/M כדי לאפשר למעבדי אינטל 8080 עבודה עם כונני דיסקטים לראשונה בהיסטוריה. קילדל הציע לאינטל את מערכת ההפעלה שלו, אך זו בחרה שלא לאמץ אותה ובחרה להתמקד בשפת PL/M שפיתח.
קריירה עסקית > CP/M

קילדל ואשתו דורותי הקימו חברה שנקראה במקור "Intergalactic Digital Research" ולימים "Digital Research Inc" על מנת לשווק את מערכת ההפעלה CP/M באמצעות פרסום במגזינים. בתחילה החברה שיווקה את CP/M באופן מורשה עבור מעבדי IMSAI 8080 שהיוו תחליף פופולרי למעבדי Altair 8800 באותה תקופה. ככל שעוד יצרני שבבים התאימו את עצמם עבור רישוי CP/M הפכה מערכת הפעלה זו לסטנדרט בפועל ונאלצה להרחיב את תמיכת החומרה שלה. בתגובה למצב שנוצר, קילדל הגה את רעיון ה-BIOS שהוא למעשה מספר תוכניות פשוטות המאוחסנות בחומרת המחשב ומאפשרות לו הפעלה תקינה עם רכיבי חומרה שונים בצורה גמישה. כדי לעמוד בנפח האחסון הגובר שהציגו הדיסקים והדיסקטים החדשים ולעמוד בתחרות מצד מפתחי מערכות הפעלה אחרים, קילדל פיתח את CP/M 2. בשנת 1981 זכתה מערכת ההפעלה של קילדל לשיא הפופולריות כאשר הורצה על 3000 סוגי חומרה שונים והכנסות החברה השנתיות עמדו על 5.4 מיליוני דולרים.
קריירה עסקית > מגעים עם חברת IBM

בשנת 1980 פנתה חברת IBM אל חברת Digital Research של קילדל במטרה לקבל רישוי עבור גרסת CP/M-86 למעבדי IBM למחשב האישי. עקב מחלוקת בדבר הסכם הפרת סודיות שניסו נציגי IBM לכפות על Digital Research המגעים לא נשאו פרי. בתגובה IBM פנתה לחברה מתחרה בשם Seattle Computer Products כדי לקבל גרסת מערכת הפעלה תואמת בשם DOS-86 ש-IBM שיווקה יחד עם מחשבה האישי תחת השם PC-DOS. לאחר שבחן את PC-DOS, הסיק קילדל כי היא הפרה את זכויות היוצרים של CP/M ואיים בהליך משפטי כנגד IBM.IBM מצידה הציעה עסקת פשרה שבה תשווק גם את 86-CP/M יחד עם המוצר כאפשרות לבחירה בינה לבין PC-DOS בתמורה להסכם בלעדיות. קילדל נענה להצעה אך נחל אכזבה מסחרית כאשר המכירות של PC-DOS במסגרת חבילת IBM PC הרקיעו לעומת CP/M שנמכרה במחיר גבוה משמעותית מזו של מתחרתה.
קריירה עסקית > לאחר עסקת IBM

קילדל המשיך בכיווני מחקר נוספים כדי להרחיב את חוויית המשתמש של מערכת ההפעלה CP/M ביניהם ניסה לפתח גרסה תומכת בריבוי-משימות של מערכת ההפעלה ומשולבת בסביבת עבודה מבוססת שפת לוגו, בתשובה לסביבת עבודה מבוססת שפת BASIC של המתחרים. כיוון זה לא נשא הישג משמעותי. כמו כן גיבש ממשק משתמש גרפי בהשראת פרויקט LISA של חברת Apple. בשנת 1991, חברת Novell רכשה את Digital Research Inc מידיו של קילדל תמורת מיליוני דולרים.
מחוץ ל-Digital Research, קילדל עסק במספר פעילויות וביניהן הנחיית מגזין טלוויזיה בנושא מחשבים בשנת 1983. הקים חברה נוספת בשם KnowledgeSet שהתאימה טכנולוגיות של דיסקים אופטיים לשימושי מחשב. בשנת 1985 הוציא לאור את אנציקלופדיית המחשבים הראשונה. הרפתקת העסקים האחרונה של קילדל הייתה חברה באוסטין טקסס בשם Prometheus Light and Sound שפתחה מרכזיות טלפוניה לשימוש ביתי המשלבות טלפוניה קווית וניידת.
מותו

ב-8 ביולי 1994, מעד קילדל ונחבל בראשו במסיבת אופנוענים מקומית במונטריי שבקליפורניה. הנסיבות שהובילו לנפילה שנויות במחלוקת. שלושה ימים לאחר מכן נקבע מותו בבית החולים האזורי של מונטריי-פנינסולה. סיבת המוות לא נקבעה חד משמעית לאור ראיות לחבלה מוחית ולהתקף לב.
הוקרה לאחר מותו

במרץ 1995 קילדל זכה להוקרה מטעם אגודת מפיצי התוכנה (Software Publishers Association) על תרומתו לתעשיית המיקרו-מחשבים עבור מספר הישגים:
יצירת מערכת הפעלה תומכת ריבוי משימות ופסיקות תוכנה וממשק משתמש מבוסס תפריטים.
תרומתו בזרימת נתונים ויישום עקרונות בתחום זה המשמשים מחשבים גם כיום.
פיתוח ריקומפיילר (הידור-מחדש) בינארי (תוכנה שמתרגמת מידע בינארי למידע בינארי שקול אך ממוטב) בשנת 1980.
פיתוח שפת תכנות ראשונה ומהדר ראשון מותאמים למיקרו-מעבדים.
מערכת ההפעלה מבוססת דיסק הראשונה למיקרו-מחשבים שנמכרה בלמעלה מרבע מיליון עותקים.
פיתוח ממשק מחשב ראשון לווידאו-דיסקים, שמהווה בסיס לנגני המדיה של ימינו.
פיתוח מערכת קבצים ומבנה נתונים למדיה אופטית.
עיצוב ארכיטקטורה פתוחה שמבודדת רכיבי מערכת ממערכת ההפעלה באמצעות ה-BIOS.
לקריאה נוספת

Gerard O’Regan, Giants of Computing - A Compendium of Select, Pivotal Pioneers, Springer, 2013, pp. 165–168.
הערות שוליים

↑  Markoff, John (1994-07-13). "Gary Kildall, 52, Crucial Player In Computer Development, Dies". The New York Times (באנגלית אמריקאית). ISSN 0362-4331. נבדק ב-2023-11-21.
1 2  Computer History Museum License Agreement | Kildall Manuscript, CHM (באנגלית)
↑  Harold Evans, They made America, Little, Brown, 2004, ISBN 978-0-316-27766-2
| --- | --- |
בקרת זהויות :  dblp: 83/4928  GND: 1159756805  VIAF: 247751969   WorldCat (עם VIAF): 247751969
מרכז לוחמת הספקטרום

| --- | --- |

 "עיניים להם ולא יראו, אוזניים להם ולא ישמעו"
 פרטים
 מדינה:  ישראל ישראל
 שיוך:   אגף התקשוב וההגנה בסב"ר
 סוג:  לוחמה אלקטרונית
 פיקוד
 יחידת אם:  חטיבת הספקטרום וההגנה בסב"ר
 יחידות בת:  גדוד פסגות 5114
 דרגת המפקד:    אלוף-משנה
 מפקד נוכחי:  אל"ם י'
לוחמי גדוד לוחמת הספקטרום המטכ"לי ('פסגות')
(ספטמבר 2024)
מרכז הלוחמה האלקטרונית 513 (או יחידת הלוחמה האלקטרונית) היא יחידה טקטית-טכנולוגית מובחרת באגף התקשוב וההגנה בסב"ר הנמצאת תחת חטיבת הספקטרום וההגנה בסב"ר. היחידה משתמשת באמצעים מיוחדים תוך שילוב במאמצי לחימה.
המרכז האחראי על שיבוש מערכות הקשר והתקשורת של האויב כאשר בכלל זה הוא עוסק בשיבוש שידורי רדיו וטלוויזיה, שירותים סלולריים ועוד. עיקר פעילות המערך היא התקפית, אך בין עיסוקיו מערך הלוחמה האלקטרונית פועל גם להגנה על מערכות התקשורת הצבאיות. היחידה היא מטכ"לית ופועלת באוויר, בים וביבשה וזמינה להיות מוקפצת לכל מקום בארץ.
אחת הפעולות הזכורות שביצע המרכז היא במבצע "עמוד ענן", בה השתלטו על תחנת שידור הרדיו של חמאס והג׳יהאד האיסלמי ושידרו לתושבי הרצועה כתוביות בערבית - 'חמאס משחק באש ומהמר על גורלכם. צבא ההגנה לישראל מתקדם לעבר השלב השני של המבצע. למען ביטחונכם, התרחקו מתשתיות חמאס ומאנשיו'. במלחמת "חרבות ברזל" היחידה פעלה בכל החזיתות ועיקר פעילותה, ניטרול רחפני אויב וכטב"מים.
מפקד מרכז לוחמת הספקטרום הוא קצין בדרגת אלוף-משנה.
גדוד לוחמת הספקטרום המטכ"לי - פסגות

גדוד "פסגות" 5114 (לשעבר גדוד חי"ק 374 או יחידת חי"ק 374) הוא הגדוד המבצעי של מרכז הל"א, המסייע במשימות הגנה במרחב האלקטרומגנטי, פועל לשיבוש מערכות אויב, בהגנת השמים בתווך האלקטרומגנטי, ומייצר חופש פעולה במשימות ההתקפה וההגנה. מטרת הגדוד המוגדרת היא לשבש את הפיקוד והשליטה של האויב על השטח, להשתלט על אמצעי המדיה שלו (רדיו, טלוויזיה) ולהשתיל בתוכם את המסרים מיועדים כדי לפגוע במורל האויב.
גדוד פסגות הוא ותיק בחיל התקשוב, אך בעשור האחרון הוטלו עליו משימות הגנה והתקפה בממד הל"א, בעקבות הגדרת תחום הלוחמה האלקטרונית כמאמץ צה"לי ותווך מרכזי בפעילות הצבא הוכפף הגדוד למרכז הל"א בחטיבת ההגנה.
גדוד פסגות מיומן לבצע הגנה והתקפה. הפלוגות מצויות בכל הפיקודים המרחביים, ויש פעילות ספקטרום ול"א גם עם זרועות האוויר והים. מדובר בגדוד סדיר, המונה מאות חיילות וחיילים העוברים מסלול הכשרה ארוך ומורכב. בגדוד ארבעה מקצועות: לוחם ל"א, טכנאי ל"א, שולט ספקטרום וחוקר ספקטרום.
מפקד הגדוד הוא קצין בדרגת סגן-אלוף. מפקד הגדוד הנוכחי הוא סא"ל ב׳.
גדודי המילואים מורכבות מפלגות של חיילים יוצאי היחידה וחיילים מיחידות מיוחדות.
הכשרה

גדוד הל"א משלב גברים ונשים יחד לאורך כל השירות, המסלול כולל טירונות המכשיר את לוחמי היחידה כרובאי 03, כאשר לאחר מכן הם עוברים קורס מקצועי ארוך ומורכב, המכין אותם להמשך השירות המבצעי.
בהכשרתם, לומדים לוחמי היחידה על כל המערכות הקיימות במערך, ניווטים, שבועות קליעה ושטח, תרגילים ותרחישי אמת שונים.
בסיום ההכשרה הלוחמים משתבצים באחת מהפלוגות המבצעיות של הגדוד, למתאימים יש אפשרות לצאת לקורס מ"כים, קצונה והדרכה, אשר בסופו יכשירו את דור ההמשך.
הערות שוליים

↑   הכנס השנתי של האגודה הישראלית ללוחמה אלקטרונית, באתר צה"ל, 22 בדצמבר 2021
1 2   רוני מינצנט, איך מכשירים את לוחמי הספקטרום הבאים של צה"ל?, באתר צה"ל, 4 בדצמבר 2022
↑   שירה הלמן, הלוחמים שמתמרנים בין התדרים - לאיום הרחפנים, באתר צה"ל, 5 ביוני 2024
1 2  דן ארקין, ‏ראיון מיוחד: על השת״פ בין גדוד הלוחמה האלקטרונית של צה״ל לאוגדה 91, באתר "IsraelDefense‏", 6 במאי 2021
1 2   לוחם/ת ל"א (לוחמה אלקטרונית), באתר "מתגייסים" של יחידת מיטב
ולדימיר גבולוב

ולדימיר בוריסוביץ' גבולוב (ברוסית: Владимир Борисович Габулов; נולד ב-19 באוקטובר 1983) הוא כדורגלן עבר רוסי ששיחק בעמדת השוער.
משמש כמנכ"ל מועדון הכדורגל חימקי מאז דצמבר 2021.
קריירת משחק > קריירת מועדונים

גבולוב נולד בעיר מוזדוק, חבל אוסטיה שבברית המועצות. גבולוב התחיל לשחק כדורגל בקבוצת הילדים המקומית, ממנה התקדם עד לקבוצה הבוגרת בה שיחק 33 משחקים.
בשנת 2001 חתם בדינמו מוסקבה, בה התאחד עם מאמנו לשעבר במוזדוק ולרי גזאייב. ב-11 במרץ 2011, ערך גבולוב את הופעת הבכורה שלו בהפסד 0–1 לקריליה סובייטוב סמרה.
לאחר עזיבתו של גזאייב את דינמו, חתם גבולוב באלניה ולדיקווקז. ב-31 באוגוסט 2003 הוא פגע בשני שחקני הקבוצה היריבה, סיביר נובוסיבירסק והורחק מ-10 משחקים.
בסוף עונת 2003 הצטרף לצסק"א מוסקבה. רק,ב-1 באפריל 2006 ער את הופעת הבכורה שלו בצסק"א, כאשר נכנס כמחליף במהלך משחק הליגה נגד ספרטק מוסקבה, לאחר הרחקתו של איגור אקינפייב.
בחורף 2007 חתם בקובאן קרסונדאר, בה חזר לעמדת השוער הראשון. בעונת 2007, שיחק 29 משחקים וספג 36 שערים. למרות ירידה של קובאן לליגה השנייה, נבחר ל-33 שחקני הליגה המצטיינים של העונה ואף זכה לזימון בכורה לנבחרת רוסיה.
לקראת עונת 2008 חתם באמקאר פרם, איתה הגיע לגמר הגביע הרוסי.
ב-30 במאי 2008 חזר לדינמו מוסקבה, בה חתם לשלוש עונות. ב-13 בספטמבר נפגע בראשו ונעדר כחודש וחצי. בעונת 2009 נבחר לשוער העונה של העיתונים: "ספורט סובייטי" ו"קומסומולסקאיה פרבדה" ולשחקן העונה של אוהדי דינמו.
ב-30 באוגוסט 2011 חתם באנז'י מחצ'קלה לחמש עונות תמורת 4 מיליון אירו ומשכורת של 2.5 מיליון אירו לעונה, אך למחרת הושאל לצסק"א מוסקבה לחצי שנה, לאחר פציעתו של איגור אקינפייב. ב-14 באוקטובר 2011 ערך את הופעת הבכורה שלו במסגרת ליגת האלופות בתיקו 2-2 נגד ליל.
ב-5 במרץ 2012 ערך את הופעת הבכורה שלו באנז'י נגד בהפסד 0–1 לדינמו מוסקבה. עונה לאחר מכן, היה שותף להעפלה של אנז'י לשמינית גמר הליגה האירופית, מקום שלישי בליגה הרוסית ועליה לגמר הגביע.
לאחר קיצוצים בתקציבה של אנז'י, ב-29 באוגוסט 2013 חזר גבולוב לדינמו מוסקבה תמורת כ-7 מיליון אירו. ב-12 במאי 2015 גבולוב רשם את משחקו ה-100 בקריירה בו הוא שומר על רשת נקייה. בקיץ 2015 בעיות כלכליות פקדו את דינמו וגבולוב שהתחיל כשוער ראשי, ירד לספסל במהלך העונה. בסיום העונה דינמו ירדה לראשונה בתולדותיה לליגה השנייה יב-22 במאי גבולוב עזב את המועדון.
את עונת 2016/2017 התחיל כשחקן חופשי, וב-13 בינואר 2017 חתם לעונה וחצי בארסנל טולה בה שימש כקפטן הקבוצה.
ב-2 בינואר 2018 עזב לראשונה בקריירה את רוסיה וחתם בקלאב ברוז' מליגת העל הבלגית. ב-21 בינואר 2018 הוא ערך את הופעת הבכורה שלו בקבוצה בתיקו 2-2 נגד אנטוורפן. ב-14 בספטמבר 2018 עזב את ברוז'.
קריירת משחק > קריירה בינלאומית

ב-22 באוגוסט 2007 גבולוב ערך את הופעת הבכורה שלו בנבחרת רוסיה במשחק ידידות נגד פולין.
לזכותו של גבולוב 10 הופעות בנבחרת והוא השתתף עימה ביורו 2008, גביע הקונפדרציות 2017 ומונדיאל 2018.
לאחר הפרישה

ב-12 בנובמבר 2018 הודיע על פרישה מכדורגל. ביולי 2019 מונה לנשיא מועדון הכדורגל אלניה ולדיקווקז.
ב-28 בדצמבר 2021 מונה למנכ"ל מועדון הכדורגל חימקי.
תארים

גביע אופ"א: 2004/2005
ליגת העל הרוסית: 2005, 2006
ראזק עבד אל-קאדר

| --- | --- |
אין תמונה חופשית
 לידה:  13 באוקטובר 1914 דמשק, האימפריה העות'מאנית 
 פטירה:  6 באוגוסט 1998 (בגיל 83) מגדל, ישראל 
 מדינה:  סוריה, צרפת, אלג'יריה, ישראל
 מקום קבורה:  אפיקים 
 השקפה דתית:  אסלאם 
 
ראזק עבד אל-קאדר (בערבית: رزاق عبد القادر; שם עברי: דב גולן; 13 באוקטובר 1914 – 6 באוגוסט 1998), נינו של עבד אל-קאדר אל-ג'זאירי (בערבית: عبد القادر الجزائري), היה מהפכן וסוציאליסט. אל-קאדר התאהב ברעיון הקיבוץ, בציונות ובישראל ואף ריגל עבורה.
ביוגרפיה

אב-סבו, עבד אל-קאדר אל-ג'זאירי, ומשפחתו גורשו מאלג'יריה ובשנת 1855 היגרו לדמשק. ראזק עבד אל-קאדר נולד ב-13 באוקטובר 1914, בדמשק כבן בכור לאביו האמיר סעיד עבד אל-קאדר ולאמו הוסניה שהייתה ממוצא אלבני. הוריו בחרו ברב הקהילה היהודית לקיים את טקס המילה של בנם. השם שניתן לו הוא על שם הסבא-רבא: עבד אל קאדר אליו התווסף התואר "ראזק" (בערבית: המגן).
משפחתו הייתה משפחה פיאודלית-אריסטוקרטית ובעלת אמצעים וקרקעות לרוב, וככזאת ראזק נשלח ללימודים בבתי ספר יוקרתיים בבירות.
על פי עדותו של יוחנן שרת (חברו של ראזק ממגדל), משפחתו נהגה לנפוש בקריית שמואל, בטבריה, בשפרעם, בכרמל וגם בתל אביב: ”ההורים שלו אמרו שארץ ישראל מעניינת הרבה יותר מדמשק, וניצלו כל הזדמנות לשהות בה”.
בתחילת שנות ה־30 של המאה ה-20, נרצח אביו של ראזק בעת קטטה. ראזק הצעיר נכנס לנעלי אביו, הפך לראש המשפחה והחל לנהל את הרכוש העצום שהיה בבעלותה. בין שאר עסקיו, הוא מכר מקרקעות המשפחה לפיק"א עוד טרם קום המדינה.
בסיוריו של ראזק ברחבי הגולן והגליל הוא יצר קשרים ידידותיים עם חברי קיבוצים שנוסדו באזור באותן שנים, כמו אפיקים בשנת 1932 ועין גב בשנת 1937. "הוא היה סוציאליסט־מרכסיסט בנפשו", אמר מוקי צור מעין גב, "וככזה, ראה בהתיישבות הקיבוצית את התגשמות הסוציאליזם". בשנת 1934 פנה למזכירות של קיבוץ אפיקים בבקשה להתקבל כחבר קיבוץ, אך נדחה, עקב היותו מוסלמי.
ראזק העריך את ההתיישבות העובדת והרעיון הקיבוצי עורר בו עניין רב אשר גרם לו להיחשף לספרים אודות הציונות וההיסטוריה של העם היהודי.
ראזק האמין בזכותם ההיסטורית של היהודים על ארץ ישראל. השקפתו זו באה לידי ביטוי במאמר שהופיע בעיתון דבר תחת הכותרת: "עמי ערב אינם שונאים את ישראל. ליהודים זכות היסטורית על הארץ".
במקביל, גילה עניין רב במתרחש בעולם, בעיקר בתחומים הנוגעים למדינאות, לפילוסופיה ולתפיסות עולם כמו קומוניזם ומרקסיזם. "מגיל 12 הייתי מרקסיסט", סיפר ראזק בראיון שנערך עימו בצרפת בשנות ה־60.
ביוגרפיה > בסוריה בשנות ה-40

ביוני 1941, ראזק חבר אל כוחות צרפת החופשית ובעלות הברית נגד צבא צרפת של וישי בסוריה. לאחר כיבוש סוריה שוחרר משירותו. על שירותו זה קיבל את אות צלב לורן הצרפתי.
בתום המלחמה ראזק עבד אל קאדר, שהיה הנציג הצרפתי בסוריה, יצר קשרים עם נקדימון אלטשולר אשר שימש כנציג פיק"א וקק"ל בסוריה והיה אחראי על פיקוח רישום הקרקעות של היהודים בחורן במסגרת הקדסטר שערכו הצרפתים בסוריה.
אלטשולר נעזר בראזק, בתיווכו של טדי קולק (לימים ראש עיריית ירושלים) שהיה "המוכתר" של קיבוץ עין-גב, אשר שיתף אותו בידיעותיו הנרחבות בנוגע לקרקעות בחורן והתבקש להפעיל את קשריו בפריז ובדמשק. על פי עדויות מאוחרות של חבריו בעין גב, הוא גויס על ידי אלטשולר למחלקה הסורית של הפלמ"ח, שהפכה ב־1943 ל"מחלקה הערבית".
ראזק היה מקורב אל יוסף נחמני, שהיה סוכן הקרקעות של פיק"א וקק"ל, ובשליחותו של נחמני, שכנע מכרים ומשפחות ערביות למכור אדמות ליהודים. על פי עדותו של חברו מרדכי אורן, מראשי מפ"ם, ראזק התבטא בפניו: ”כשמכרתי את האדמות ליהודים, עשיתי זאת מתוך חזון. ידעתי שביום מן הימים היהודים יזכו במדינה, והאדמות ישתייכו אליהם.”
ביוגרפיה > קשריו עם ישראל מחוץ לגבולות המדינה

באפריל 1946 סוריה הכריזה על עצמאותה. למחרת הולאמו כל האדמות במדינה, כולל אדמותיה של משפחת עבד אל־קאדר בדרום חורן, כמו גם האדמות שהיו שייכות ליהודים.
ראזק סירב להמשיך לחיות תחת המשטר הסורי וביוני 1946, כשהוא בן 32, עזב את הארץ לצרפת. משם המשיך לנהל את עסקיו ובפריז נוצר הקשר בין ראזק לבין אנשי לח"י, שפעלו מצרפת ומבלגיה נגד הבריטים בארץ ישראל.
ראזק ביקש להצטרף ללוחמים היהודים בארץ ישראל והבטיח לחברו, יהושע פלמון (ג'וש), מנהל המחלקה הערבית של הסוכנות היהודית (אותו הכיר היטב מעבודתם המשותפת במחלקה הערבית של הפלמ"ח), ולאנשי לח"י שגם שלושת אחיו, שהיו קצינים בצבא צרפת החופשית יצטרפו למאבק. חודשים אחדים לאחר מכן, הכריזה ישראל על עצמאותה ופלמון הודיע לראזק כי אין צורך במתנדבים נוספים לצבא העברי.
ביוגרפיה > חזון הקיבוץ

ראזק ניצל את קשריו עם חבריו בהתיישבות העובדת, ביניהם ידידו אלטושלר, כדי לחזור לישראל ולהתנדב באחד הקיבוצים. בשנת 1953 הוא נכנס לארץ בדרכונו הצרפתי. רצונו היה למצוא מקום "בעל אידאולוגיה סוציאליסטית ברורה ובלתי מתפשרת". ראזק תכנן ללמוד את רעיון הקיבוץ הלכה למעשה, כדי שבעתיד, כאשר אלג'יריה תזכה בעצמאותה - הוא יקים שם מסגרות התיישבות בדומה לקיבוץ.
תחילה הגיע לקיבוץ רעים שבנגב, אך משלא השתלב שם עבר לקיבוץ חצור, בו נקלט בהצלחה אך לא התקבל כחבר בגלל היותו מוסלמי. בחצור הכיר את צלינה קונסטלר, עולה חדשה מפולין באמצע שנות ה־20 לחייה.
דברים שאמר לחבריו בקיבוץ:
"אני מאושר, סוף־סוף הפכתי לחלק מהגשמת החלום הסוציאליסטי־ציוני. בלי הקיבוצים, מדינת ישראל לא הייתה קמה".
ולידידו המזרחן יוסף גינת אמר:
"כשתקום מדינת אלג'יריה ויוקמו בה קיבוצים על פי חזוני, ישראל ואלג'יריה יקיימו ידידות קרובה".
במאבק לשחרור אלג'יריה

ראזק העריך שהמהפכה המוסלמית באלג'יריה קרובה, מכייוון שצרפת הפסידה במלחמתה בווייטנאם בתחילת שנת 1954. לדבריו, הבאות בתור לעצמאות תהיינה מרוקו ותוניסיה.
ב-1955, ראזק ובת זוגו צלינה קינסטלר עזבו את ישראל לביתו בעיר ניס בדרום צרפת. הוא דחה את הגעתו לצפון אפריקה כדי ללמוד ולהבין תחילה מהו הקו האידאולוגי של מנהיגי החזית הלאומית לשחרור אלג'יריה שלחמו נגד צבא צרפת ובהמשך השתלב בפעילותה באירופה מחוץ לגבולות אלג'יריה.
ב-1956 יצחק שמיר פגש אותו בפריז והציע לו להתגייס למוסד.
באותה שנה עברו ראזק וצלינה למזרח גרמניה, והקימו בה, בהוראת המוסד, משרד של ההחזית לשחרור לאומי של אלג'יריה וזאת אחרי שהתחתנו כדי שצלינה תקבל אזרחות צרפתית ותוכל להשיג אשרת כניסה לגרמניה.
ב־1958 ראזק עזב את ברלין כדי להצטרף ללוחמי החזית לשחרור לאומי של אלג'יריה בתוניסיה שהייתה כבר מדינה עצמאית וסייעה למחתרת האלג'ירית. ראזק לא צורף ללחימה אלא שימש כאידאולוג וכמרצה לחיילי המחתרת.
צלינה ניהלה את ענייני הארגון בברלין ובמשך כמה שנים נדדה בין תוניסיה, גרמניה וצרפת (חבריו של ראזק טוענים שלא מן הנמנע כי הם עבדו מהמקומות האלו גם עבור המוסד).
ב־1962 יצא לאור ספרו הראשון של ראזק, האשליה של האחדות הערבית והפן־ערבית. בספרו תקף את המשטרים הערביים והציג אותם כמושחתים, מנוונים וקצרי רואי. הוא האשים את מנהיגי ערב בניצול הסכסוך הערבי-ישראלי לצורך הסברת מחדליהם. הספר עורר סערה והתנגדות בעולם הערבי. במצרים הוצאה פתווה שאסרה על כל מוסלמי לקרוא את הספר, והכריזה על היתר לחסל את ראזק אשר נחשב לכופר.
במרץ 1962 זכתה אלג'יריה בעצמאות. ראזק וצלינה הגיעו לאלג'יר (בהנהגת אחמד בן בלה), התקבלו בכבוד רב וקיבלו אזרחות אלג'ירית.
כעבור זמן קצר, הונהג סדר חדש באלג'יריה שלא תאם לציפיותיו של ראזק.
ראזק וצלינה, חזרו לצרפת והחלו לארגן מרד כנגד הנשיא אחמד בן בלה. ב־1 באוקטובר 1963 ראזק ואנשיו הכריזו על מרד בשלטון. למחרת הם הותקפו על ידי צבא אלג'יריה, והמרד חוסל. ראזק וצלינה נעצרו והושלכו לכלא.
צלינה שוחררה לאחר כמה חודשים, וראזק שוחרר בדצמבר 1964, אזרחותו האלג'ירית נשללה והוא התחייב לא לשוב עוד למדינה.
עם שובו לצרפת, רכש ראזק חווה מבודדת בקרבת פריז. מחשש לחייו הקיף עצמו במערכת אבטחה שבנה לעצמו בחווה. בתקופת שהותו בחווה התפנה לכתיבת ספרו השני: הסכסוך היהודי־ערבי: ערבים ויהודים נוכח העתיד אשר ראה אור בשנת 1966.
בתחילת יוני 1966 הגיע לארץ, בהזמנת מפ"ם, לסדרת הרצאות על ספרו.